
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2015. gada 2. jūnija noteikumos Nr. 276 "Apcietināto un notiesāto personu veselības aprūpes īstenošanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
-
1.2. Mērķis
Mērķa apraksts
Ministru kabineta noteikumu projekts "Grozījumi Ministru kabineta 2015. gada 2. jūnija noteikumos Nr. 276 "Apcietināto un notiesāto personu veselības aprūpes īstenošanas kārtība"" (turpmāk – projekts) izstrādāts ar mērķi uzlabot veselības aprūpes pakalpojumu, proti, plānveida stomatoloģiskās palīdzības pieejamību apcietinātām un notiesātām personām.
 
Spēkā stāšanās termiņš
01.01.2024.
Pamatojums
Paredzēts, ka projekts stāsies spēkā 2024. gada 1. janvārī, lai Pārvalde varētu veikt normatīvajos aktos noteiktās iepirkuma procedūras un vienotos ar potenciālajiem plānveida stomatoloģisko pakalpojumu sniedzējiem ārpus ieslodzījuma vietām par pēc iespējas vienlīdzīgākiem pakalpojuma sniegšanas nosacījumiem visās ieslodzījuma vietās.
 
1.3. Pašreizējā situācija, problēmas un risinājumi
Pašreizējā situācija
Ministru kabineta 2005. gada 1. novembra noteikumu Nr. 827 "Ieslodzījuma vietu pārvaldes nolikums" 4.4. apakšpunkts noteic, ka Ieslodzījuma vietu pārvalde (turpmāk – Pārvalde) nodrošina ieslodzīto medicīnisko aprūpi.
Atbilstoši Ministru kabineta 2015. gada 2. jūnija noteikumu Nr. 276 "Apcietināto un notiesāto personu veselības aprūpes īstenošanas kārtība" 2.2. apakšpunktam ieslodzītais bez maksas saņem neatliekamo stomatoloģisko palīdzību, savukārt plānveida stomatoloģisko palīdzību ieslodzītais var saņemt par saviem līdzekļiem (32. punkts).
 
Problēmas un risinājumi
Problēmas apraksts
Saskaņā ar Eiropas Padomes Ministru komitejas Ieteikumu Rec(2006)2 dalībvalstīm par Eiropas cietumu noteikumiem 41.5. punktā noteikto ikvienam ieslodzītajam ir jānodrošina arī kvalificēta zobārsta pakalpojumi.
Satversmes 95. pants paredz, ka spīdzināšana, citāda cietsirdīga vai cieņu pazemojoša izturēšanās pret cilvēku ir aizliegta un nevienu nedrīkst pakļaut nežēlīgam vai cilvēka cieņu pazemojošam sodam. Savukārt Eiropas Cilvēka tiesību un pamatbrīvību aizsardzības konvencijas 3. pants noteic, ka nevienu nedrīkst spīdzināt vai cietsirdīgi vai pazemojoši ar viņu apieties vai sodīt. Kā norādījis Senāts, spīdzināšanas, cietsirdīgas vai pazemojošas izturēšanās vai sodīšanas aizliegums īpaši nozīmīgs ir attiecībā uz ieslodzītām personām.[1]
Atbilstoši Eiropas Cilvēktiesību tiesas judikatūrā paustajām atziņām nepietiekama medicīniskā aprūpe (tajā skaitā stomatoloģiskā palīdzība) vai tās nepieejamība personām, kas atrodas ieslodzījuma vietās var veidot pazemojošu vai necilvēcīgu attieksmi Eiropas Cilvēka tiesību un pamatbrīvību aizsardzības konvencijas 3. panta izpratnē[2]. Līdz ar to arī nepietiekama stomatoloģiskā palīdzība gadījumos, kad ieslodzītajam nav finansiālu iespēju segt ārstniecības izdevumus, bet zobu ārstēšana ir nepieciešama, var radīt Satversmes 95. panta un Eiropas Cilvēka tiesību un pamatbrīvību aizsardzības konvencijas 3. panta pārkāpumu.
Ņemot vērā to, ka ieslodzītajiem šobrīd no valsts budžeta līdzekļiem tiek nodrošināta tikai neatliekamā stomatoloģiskā palīdzība, kas ietver zobu ekstrakciju un kuru sniedz tikai gadījumā, ja ieslodzītā stāvoklim var būt kritiska ietekme uz viņa veselību vai dzīvību, un nepieciešama neatliekama palīdzība, kā arī, ņemot vērā zobārstniecības pakalpojumu saņemšanas iespējas, stomatoloģiskās palīdzības pieejamība ieslodzītajiem nav pietiekama.
Turklāt uz problēmām saistībā ar zobārstniecības pakalpojumu pieejamību Latvijas ieslodzījuma vietās vairākkārt ir norādījusi arī Eiropas Komiteja spīdzināšanas un necilvēcīgas vai pazemojošas rīcības vai soda novēršanai (CPT). Piemēram, savā ziņojumā pēc 2011.gada vizītes, CPT izteica bažas par to, ka Latvijas ieslodzījuma vietās bez maksas tiek nodrošināta tikai zobu ekstrakcija neatliekamos gadījumos, kamēr cita veida zobārstniecības aprūpe ir pieejama tikai par maksu un daudzi ieslodzītie to nevar atļauties. Līdz ar to CPT aicināja Latviju pārskatīt esošo ieslodzīto veselības aprūpes sistēmu un veikt nepieciešamās izmaiņas, lai ieslodzītajiem bez pietiekamiem līdzekļiem būtu iespēja saņemt nepieciešamo aprūpi.[3] Līdzīgi arī ziņojumā pēc 2016.gada vizītes, CPT ieteica uzlabot zobārstniecības pakalpojumu pieejamību Daugavgrīvas cietumā, nodrošinot bezmaksas konservatīvo zobārstniecību tiem ieslodzītajiem, kam nav iespējas par to samaksāt.[4]
Nesavlaicīga zobu ārstēšana ietekmē ne tikai ieslodzīto zobu stāvokli, kas var rezultēties ar nepieciešamību zobu izraut, bet var negatīvi ietekmēt arī ieslodzīto vispārējo veselības stāvokli kopumā. Šobrīd spēkā esošais normatīvais regulējums neparedz zobu ārstēšanas izdevumus ieslodzītajiem segt no valsts līdzekļiem. Tomēr, ja ieslodzītajam ir nepieciešama stomatoloģiskā palīdzība un viņam nav finanšu līdzekļu, kā arī gadījumā, ja ieslodzītais ieslodzījuma vietā netiek nodrošināts ar darbu, ir darba nespējīgā vecumā vai ir slims, valstij ir jāraugās, lai stomatoloģiskā palīdzība tiktu sniegta atbilstoši personas vajadzībām. Pretējā gadījumā var tikt pārkāpts necilvēcīgas un pazemojošas izturēšanās aizliegums, kas ir pamats sūdzības iesniegšanai Eiropas Cilvēktiesību tiesā. Ņemot vērā minēto, ieslodzītajiem jābūt pieejamiem kvalificēta zobārsta pakalpojumiem.


[1] Latvijas Republikas Senāta Administratīvo lietu departamenta 2020. gada 30. jūnija spriedums Lieta Nr. A420358414, SKA-174/2020.

[2] Sk., piemēram: Case of Iacov Stanciu v. Romania, 2012. Pieejams: http://hudoc.echr.coe.int/eng?i=001-112420; Case V.D. v. Romania, 2010. Pieejams: http://hudoc.echr.coe.int/eng?i=003-3030698-3348852

[3] Report on CPT visit to Latvia (2011), para. 86-87, 2013. Pieejams: https://rm.coe.int/1680697314

[4] Report on CPT visit to Latvia (2016), para. 81, 2017. Pieejams: https://rm.coe.int/pdf/168072ce4f
 
Risinājuma apraksts
Ņemot vērā minēto, tika izstrādāts projekts, kas paredz noteikt, ka no valsts budžeta līdzekļiem apmaksātu plānveida stomatoloģisko palīdzību (kuras izmaksas vienam ieslodzītajam viena kalendārā gada ietvaros nepārsniedz 150 euro) rindas kārtībā  var saņemt ieslodzītie, kuri ieslodzījuma vietā pavadījuši vismaz vienu gadu, ar nosacījumu, ka ieslodzīto personīgajā kontā gada laikā nav bijuši pietiekami naudas līdzekļi, lai segtu izmaksas par plānveida stomatoloģisko palīdzību.
Viens kalendārais gads kā kritērijs izvēlēts, jo  cilvēki parasti plāno vienu profilaktisko pārbaudi pie stomatologa vienu reizi gadā vai retāk. Tāpat pēc profilaktiskās pārbaudes rezultātiem tiek lemts par turpmākās stomatoloģiskās ārstēšanas nepieciešamību. Tāpēc, ja personai nav kritiska situācija ar zobu veselību, stomatologa apmeklējums vienu reizi gadā ir objektīvs laika periods plānveida stomatologa apmeklējumam.
Ieslodzītais varēs saņemt stomatoloģisko palīdzību par valsts līdzekļiem 150 euro apmērā viena kalendārā gada ietvaros, ja ieslodzījuma vietā pavadīts vismaz gads tikai tad, ja pārbaudot ieslodzītā personīgā konta apgrozījumu viena kalendāra gada ietvaros tiks konstatēts, ka ieslodzītajam nav objektīvi pietiekoši naudas līdzekļi zobu ārstēšanai pēdējā gada laikā. Piemēram, ja ieslodzītā personīgajā kontā regulāri tiek ieskaitīta nauda no radiniekiem vai paziņām, un pēc konta apgrozījuma tiks secināts, ka ieslodzītais savā personīgajā kontā esošos naudas līdzekļus tērē uz mazsvarīgam lietām, piemēram, saldumu, kafijas, tējas vai cigarešu pirkšanai cietumā izvietotajā veikalā, un ieslodzītā personīga konta apgrozījums būs lielāks nekā 150 euro, ieslodzītais nevarēs pretendēt uz valsts piešķirto finansējumu. Savukārt tie ieslodzītie, kuru personīgajā kontā netiks konstatēti pietiekami naudas līdzekļi, proti, apgrozījums mazāk par 150 euro gadā, varēs pretendēt uz valsts piešķirto finansējumu.
Projekts paredz, ka minēto plānveida stomatoloģisko palīdzību rindas kārtībā tiks nodrošināta ārstniecības iestādēs ārpus ieslodzījuma vietas, jo Pārvaldes ieslodzījuma vietās un Latvijas Cietumu slimnīcā plānveida stomatologa pakalpojumus nevar nodrošināt. Ieslodzījuma vietās ilgstoši trūkst stomatologu ņemot vērā, ka ieslodzījuma vietas ir specifiska darba vide, ir grūti darbam ieslodzījuma vietā piesaistīt kvalificētus speciālistus, tajā skaitā stomatologus. Saskaņā ar Pārvaldes amatu sarakstu šobrīd tikai trīs ieslodzījuma vietās ir paredzēts amats "ārsts (zobārsts)" – Rīgas Centrālcietumā (0,75 slodze), Iļģuciema cietumā (0,5 slodze) un Jēkabpils cietumā (0,25 slodze, bet uz doto brīdi vakance). Turklāt saskaņā ar Ministru kabineta 2017. gada 28. augusta ārkārtas sēdes protokola Nr. 41 1.§ 42. punktā noteikto valsts pārvaldē šobrīd jaunas amata vietas netiek veidotas. Esošie Pārvaldes resursi ļauj nodrošināt tikai neatliekamo stomatoloģisko palīdzību rindas kārtībā.
Tāpat ieslodzījuma vietās nav atbilstošs aprīkojums un telpas, lai nodrošinātu plānveida stomatoloģiskos pakalpojumus. Šobrīd katrā ieslodzījuma vietā ir tikai viena aprīkota stomatologa darba vieta, kas paredzēta neatliekamās stomatoloģiskās palīdzības sniegšanai. Papildus aprīkojuma iegāde un telpu izveidošana, lai ieslodzījuma vietā varētu nodrošināt plānveida stomatologa pakalpojumu pie tā jau esošā stomatologu trūkuma finansiāli nav lietderīga, ja šādus pakalpojumus var sniegt ārpus ieslodzījuma vietās esošie attiecīgo pakalpojumu sniedzēji.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Ar brīvības atņemšanas sodu notiesātie
Apcietinātie
Ietekmes apraksts
2021.gada decembrī ieslodzījuma vietās atradās 3169 ieslodzītie, no tiem 1932 ieslodzītie  ieslodzījuma vietā atrodas vismaz vienu gadu, un no tiem 931 ieslodzītajam personīgo līdzekļu apgrozījums gada laikā ir bijis mazāks par 150 euro, tāpēc viņi varētu pretendēt uz plānveida stomatoloģisko palīdzību, ja izteiks tādu vēlmi.
 
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2022
	Turpmākie trīs gadi (euro)

	
	
	2023
	2024
	2025

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	139 650
	0

	2.1. valsts pamatbudžets
	0
	0
	0
	0
	0
	139 650
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	-139 650
	0

	3.1. valsts pamatbudžets
	0
	0
	0
	0
	0
	-139 650
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	-139 650
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Projekts paredz no valsts budžeta līdzekļiem apmaksātu plānveida stomatoloģisko palīdzību (kuras izmaksas vienam ieslodzītajam viena kalendārā gada ietvaros nepārsniedz 150 euro) rindas kārtībā  varēs saņemt ieslodzītie, kuri ieslodzījuma vietā pavadījuši vismaz vienu gadu, ar nosacījumu, ka ieslodzīto personīgajā kontā gada laikā nav bijuši pietiekami naudas līdzekļi, lai segtu izmaksas par plānveida stomatoloģisko palīdzību.
931 x 150 euro = 139 650 euro.

931 – ieslodzīto skaits, kas var pretendēt uz no valsts budžeta līdzekļiem
150 euro – izmaksu limits vienas ieslodzītajam

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Nepieciešams papildus finansējums plānveida stomatoloģiskās palīdzības saņemšanai Tieslietu ministrijas budžeta programmas 04.00.00 "Kriminālsodu izpilde" apakšprogrammā 04.01.00 "Ieslodzījuma vietas" sākot no 2024.gada
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Ieslodzījuma vietu pārvalde, Tieslietu ministrija
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ieslodzījuma vietu pārvalde
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Projekta īstenošana ļaus kopumā uzlabot ieslodzīto zobu veselības stāvokli, kam ir liela ietekme uz ieslodzīto vispārējo veselības stāvokli, kam savukārt ir ietekme uz sabiedrības veselību kopumā.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

